CELEX: 62021TN0231
Language: el
Date: 2021-04-30 00:00:00
Title: Υπόθεση T-231/21: Προσφυγή της 30ής Απριλίου 2021 — Praesidiad κατά EUIPO — Zaun (Post)

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/50
            
         
      Προσφυγή της 30ής Απριλίου 2021 — Praesidiad κατά EUIPO — Zaun (Post)
      (Υπόθεση T-231/21)
      (2021/C 278/70)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Praesidiad Holding (Zwevegem, Βέλγιο) (εκπρόσωποι: M. Rieger-Janson και D. Op de Beeck, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Zaun Ltd (Wolverhampton, Ηνωμένο Βασίλειο)
      
         Στοιχεία σχετικά με τη διαδικασία ενώπιον του EUIPO
      
      
         Δικαιούχος του επίδικου σχεδίου: Η προσφεύγουσα ενώπιον του Γενικού Δικαστηρίου
      
         Επίδικο σχέδιο: Υπ’ αριθ. 127 204-0001 (Post) σχέδιο της Ευρωπαϊκής Ένωσης
      
         Προσβαλλόμενη απόφαση: Απόφαση του τρίτου τμήματος προσφυγών του EUIPO της 15ης Φεβρουαρίου 2021 στην υπόθεση R 2068/2019-3
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση·
               
            
                  —
               
               
                  να επικυρώσει την απόφαση του τμήματος ακυρώσεων του EUIPO της 19ης Ιουλίου 2019 με την οποία απορρίφθηκε η αίτηση κηρύξεως ακυρότητας του επίμαχου σχεδίου ή υποδείγματος·
               
            
                  —
               
               
                  να καταδικάσει το EUIPO (και την αντίδικο ενώπιον του τμήματος προσφυγών, εφόσον ασκήσει παρέμβαση) στα δικαστικά έξοδα της διαδικασίας καθώς και στα δικαστικά έξοδα του δικαιούχου του σχεδίου ή υποδείγματος.
               
            
         Προβαλλόμενοι λόγοι
      
      
                  —
               
               
                  Το τμήμα προσφυγών προέβη σε εσφαλμένη εφαρμογή της απόφασης στην υπόθεση DOCERAM κατά την ερμηνεία του άρθρου 8, παράγραφος 1, του κανονισμού (ΕΚ) 6/2002 του Συμβουλίου καθόσον δεν προσδιόρισε προσηκόντως το προϊόν·
               
            
                  —
               
               
                  Το τμήμα προσφυγών προέβη σε εσφαλμένη εφαρμογή της απόφασης στην υπόθεση DOCERAM κατά την ερμηνεία του άρθρου 8, παράγραφος 1, του κανονισμού (ΕΚ) 6/2002 του Συμβουλίου καθόσον δεν έλαβε υπόψη απόδειξη αντικειμενικών περιστάσεων που παρέχουν ενδείξεις για εκτιμήσεις άλλης φύσεως πέραν της τεχνικής λειτουργίας του εν λόγω προϊόντος·
               
            
                  —
               
               
                  Το τμήμα προσφυγών προέβη σε εσφαλμένη εφαρμογή της απόφασης στην υπόθεση DOCERAM κατά την ερμηνεία του άρθρου 8, παράγραφος 1, του κανονισμού (ΕΚ) 6/2002 του Συμβουλίου καθόσον δεν εφάρμοσε το κριτήριο των αντικειμενικών περιστάσεων, αλλά έκρινε ότι απαιτούνταν υποκειμενικά αποδεικτικά στοιχεία των περιστάσεων του σχεδίου·
               
            
                  —
               
               
                  Το τμήμα προσφυγών δεν αιτιολόγησε, κατά παράβαση του άρθρου 62 του κανονισμού (ΕΚ) 6/2002 του Συμβουλίου, τον λόγο για τον οποίο απορρίφθηκαν τα αποδεικτικά στοιχεία του δικαιούχου του σχεδίου ή υποδείγματος ως αλυσιτελή και/ή αβάσιμα·
               
            
                  —
               
               
                  Το τμήμα προσφυγών εσφαλμένως έκρινε ότι το βάρος αποδείξεως φέρει ο δικαιούχος του σχεδίου ή υποδείγματος και όχι ο αιτών την κήρυξη ακυρότητας.